Die mediese dilemma | Orania Blog
04 Julie 2018 ~ 9 Kommentare
Die mediese dilemma
In Suid-Afrika, so wil dit voorkom, het jy twee keuses as jy ernstig siek is: of jy gaan dood in 'n staatshospitaal, of jy gaan bankrot in 'n privaathospitaal. Ons sit met 'n tweeklasse-medies: swak, basiese maar gratis gesondheidsorg deur die staat, wat beter is as niks nie maar wat gerig is op die behoeftes van die Derde Wêreld en wat ook toenemend verswak, en state of the art privaatmedies, met hospitale wat lyk soos 5sterhotelle en nog meer as sulkes per nag kos. Laasgenoemde word moontlik gemaak deur mediese skemas met hulle verwarrende hoeveelheid opsies en tariewe. Feit is dat, as jy en jou gesin ten volle medies gedek wil word, dan moet jy 'n groot deel van jou salaris opdok, iets wat min gemiddelde mense kan doen. Daar is altyd weer nuwe skemas wat die dilemma probeer oplos en wat met heelwat laer premies kliente lok, maar die fynskrif sluit dikwels dit wat werklik nodig is uit.
9 Reaksies op "Die mediese dilemma"
William Stephens 4 Julie 2018 at 18:05 Permalink
Ek is seker ons kan 'n plan maak. Ek persoonlik dink daar moet 'n mediese fonds gestig word met klein maandelikse premies wat vir drie jaar geen dienste lewer nie. As die kapitaal begin groei kan na fase 2 beweeg word. Die admin koste van so 'n fonds moet feitlik niks wees nie todat kapitaal begin groei en dienste gelewer kan word. Die grootste gevaar is om niks te doen nie. Ek glo ook dat Orania nog gaan oorloop van nuwe aankomelinge en dalk nog deur Afrkaners wat daarnatoe gedwing word.
Willem Fourie 5 Julie 2018 at 01:15 Permalink
Al word daar besluit dat die belastingbetaler mediesesorg ondersteun, beteken dit nie dat die amptenary die diens moet lewer nie.
Burokrasië het hulleself wêreldwyd hopeloos onbevoeg en korrup bewys. Dis beter dat mededingende, privaat klinieke die dienste verskaf (en die staatsbetaling aanvaar), sodat die pasiënt die keuse van kliniek het.
Verder verminder dit die duur vlakke van amptenare bokant die hospitale, wat net tot die koste bydra en produktiwiteit doodsmoor.
Pieter van Niekerk 9 Julie 2018 at 15:30 Permalink
Ek en my seun bespreek onlangs die mediese sorg (of gebrek daaraan) in Suid-Afrika. Ek skets toe die volgende waarskynlike scenario oor 34 jaar wanneer hy my ouderdom is:
Die kardioloog gee hom die slegte nuus dat hy dringend 'n hartomleiding nodig het.
Kardioloog: Mnr Van Niekerk, ongelukkig is die eerste opening vir dié prosedure presies 5 jaar in die toekoms.
Seun: In die oggend of die namiddag, dokter?
Kardioloog: Hoekom wil jy weet?
Seun: In die namiddag het ek reeds 'n afspraak vir die verwydering van my verstandtande wat my alle hel gee.
Chantelle 15 Julie 2018 at 10:48 Permalink
Baie dankie vir die artikel en eerlike kyk na jul mediese delimma. Dit is jammer om te hoor dat Orania nog nie "medies" gevestig is nie. Ek verstaan daar is 'n fisioterapeut, oogkundige en tandarts, met die opening van jul Oramed sentrum in 2015, is dit waar? Bestaan hul praktyke nog?
Ek werk self in die mediese veld en het 2 praktyke in die Wes-Kaap, en wil graag Orania kom besoek om moontlik daar te kom woon, maar ek sal graag my professie wil kan beoefen en mense kan help, terwyl ek steeds 'n bestaan kan maak en my lewe in rus en vrede kan geniet saam met my mede-Afrikaner.
Vriendelike groete uit die Wes-Kaap
Andre Jordaan 16 Julie 2018 at 20:38 Permalink
Dankie, dit is iets wat my ook na aan die hart is.
Ek stem met jou saam,seker die grootste probleem is ons swak leefstylgewoontes.
Miskien moet ons elders kyk, op die regte plek.
As gelowige vra ek: Wat se die bybel, wat is God se wil?
Dit is duidelik in die Woord dat God wil he dat ons gesond moet wees.
Die bybel spreek die onderwerp van gesondheid en genesing breedvoerig aan.
Jesus het as prioriteit die siekes genees en die taak aan ons, die kerk, opgele.
Jakobus 5:14 Is daar iemand siek onder julle? Laat hom die ouderlinge van die gemeente inroep, en laat hulle oor hom bid nadat hulle hom in die naam van die Here met olie gesalf het. En die gebed van die geloof sal die kranke red, en die Here sal hom oprig.
Dit is tog baie duidelik. Tog doen ons dit nie. En nou kry ons pakslae.
Dit lyk vir my die kerk van God het hom gewillig laat mislei om in groeperings van mengerigte organisasies te verval en is nie langer die lewende organisme wat God dit in Jesus Christus gemaak het nie. Menslike tradisie en instellings het meer belangrik geword as God se wil. Ons dink ons is slim, ons wil ons eie ding doen. En dan is ons verwaand genoeg om te bid en vra dat God ons wil moet seen. God gebruik nie dokters nie, inteendeel het Jesus die genees wat onder dokters gely het.
Daar is vandag 'n groot verskil tussen die bybelse beloftes en die daaglikse realiteit van die uitlewing daarvan in die samelewing. Ek dink bv. onmiddellik aan die gruwelike plaasmoorde. In skreiende teenstelling daarmee is die bybel duidelik;
Ps 34:20,21 Menigvuldig is die teëspoede van die regverdige, maar uit dié almal red die HERE hom. Hy bewaar al sy bene: nie een daarvan word gebreek nie. Ons leef miskien met die bybel in die hand maar ons is ver van God af. Te ver dat sy Woord waarheid in ons lewens is.
In plaas daarvan dat die kerk as prioriteit die siekes genees, leef ons met 'n siek kerk wat God se genesing desperaat nodig het. Dit word vir my opgesom in die woorde van Thomas Aquinas, 'n teoloog wat in die 1300's geleef het. Thomas kom op die destydse pous af waar hy 'n groot som geld tel. "Sien jy Thomas, die kerk sê nie meer, Silwer en Goud het ons nie". (Hierdie woorde was gespreek deur Petrus en Johannes, twee van Jesus se dissipels toe 'n bedelaar vir 'n aalmoes gevra het. In plek daarvan het die dissipels die lam bedelaar genees en hy kon huistoe huppel en dans). Thomas het vir n oomblik nagedink en toe antwoord hy, "Dis waar heilige vader, maar die kerk sê ook nie meer, "Staan Op en Loop" nie".
Dit blyk dat predikante vandag in die algemeen 'n onbekende en dooie Jesus Christus verkondig.
Die rede dat die gemeente so leweloos is, is omdat 'n lewelose predikant vir hulle preek. Bekering is egter 'n persoonlike besluit. Die dooie kerkstruktuur sal alleenlik lewend word wanneer genoeg individue hul prioriteite regkry en die eenvoudige vreugde van 'n persoonlike verhouding met die lewende God in Jesus Christus ken. Ons kan soos per die belofte aan die Laodicense terugkeer na God en terugkry wat ons verloor het. God wil nie ons naaktheid be-oordeel nie, Hy wil ons met Sy Glorie bedek.
Hierin is die antwoord.
Tim Anderson 30 Julie 2018 at 18:36 Permalink
Miskien moet ons aansoek doen vir n vrywillige gekwalifiseerde sendeling dokter aan kristelike organisasies en vriende oorsee. Hulle sal baat met ondervinding in Afrika en ons sal baat met verbeterde diens.
Groete van 'n Engelse ondersteuner
Theuns 15 Augustus 2018 at 22:10 Permalink
Tim, Dis 'n feit dat die beskikbaarheid van mediese dienste 'n bepalende invloed het op besluite om in 'n dorp te gaan woon of nie…
Tim se voorstel dit klink na 'n definitiewe opsie om te oorweeg om te soek na 'n vrywiliger wat dit as deel van opleiding, maar ook as uitreik sosiale betrokkenheid beskou.
Die ondervinding en voordeel wat so 'n dokter vir die gemeenskap sal inhou, sal vir gefokusde dokters 'n aansporing wees?
Sluit gratis huis/ verblyf, 'n voertuig en telefoon in as deel van die pakket. Die pakket kan deur die Dorp/ stadraad finansier word.
Die diens kan insluit 'n dagkliniek vir kleiner operasies en herstel na operasies wat op bv Kimberley/ Hopetown uitgevoer word.
De vestiging van 'n dokter spesifiek sal deure oopmaak vr vele wyfelaars…
Anoniem 1 Augustus 2018 at 09:57 Permalink
Hierdie is bietjie van die voorwerp af maar ek wil dit tog noem
Daar is 'n tyd en 'n plek vir westerse medisyne en dit is seker gegewe. Maar ons as mens het ons afhanklik gemaak daarvan, en ek wil graag weet hoekom?
Moet asseblief nie my kop af byt nie, maar het ons almal vergeet van 'n wonderlike God, wat vir ons wonderlike kruie gegee as medisyne.
Het ons vergeet dat ons ook 'n verantwoordelikheid het om ons eie liggame rein te hou vir God.
Het ons nie begin lewe met 'n 99% tot 1% verhouding met God nie, waar ons verwag dat God 99% moet gee maar ons wil net 1% gee en is dit nie hoekom ons siek word vandag nie.
Die loon van die sonde is tog die Dood.
Ons wil nie meer aktief wees nie
Ons wil nie gesond eet nie
Ons wil nie ons harte sag maak en ander vergewe nie
Ons wil nie on probleme uitsorteer nie en daarom verdink ons dit eerder met pille.
Een van die eerste opdragte wat ons van God gekry het was dat ons die aarde moet bewerk en versorg, maar die mens doen dit nie hy dink hy is beter as God en hy maak vir hom afgode om te dien, Geld en rykdom en lekker lewe het ingekom en ons het begin besluit dat ons God nie meer nodig het nie, dat ons nie meer sy skepping hoef te respekteer nie, alles het begin gaan oor wie die meeste geld het, en wie die slimste is, wie die grootste huis kan bou.
Daarmee wil ek sê dat ek graag sou wou terugkeer na God toe in 'n plek waar die mense nog God respekteer, waar God nog inbeheer is.
Want ek kyk na die werêld en sien net mens met sy eie begeertes en nie meer vir sy naaste omgee nie.
Lida Strydom 9 Augustus 2018 at 13:05 Permalink
Dankie vir jou navraag en belangstelling in Orania. OraMed wod deur Orania Dorpsraad gefasiliteer om dit vir gesondheidpraktisyns moontlik te maak om in Orania 'n diens te lewer. Tans is daar 'n homeopaat, wat ook paramediese opleiding het, 'n oogkundige, twee fisioterapeute, 'n berader en dieetundige, 'n chiropraktisyn (deeltyds) en twee besoekende tandartse (deeltyds) beskikbaar.Die verskillende praktyke by OraMed gaan nog volstoom voort.
Die Provinsiale Kliniek geniet die dienste van 'n mediese dokter,'n, verpleegkundige, besoekende arbeidsterapeut, apteker en tandartse. Die Provinsiale Kiniek is vier dae per week beskikbaar vir verskillende dienste.
'n Privaatverpleegkundige het 'n praktyk met 'n spreekkamer en 'n noodkamer geopen. Sy doen ook tuisbesoeke.
'n Deel van die diens van Orania Veiligheidsdienste is 'n Beheerkamer waarby 'n noodhulpspan betrokke is en direk uitegroep kan word in geval van 'n krisis.
Die Orania Maatskaplike Raad bedryf 'n tuissorgdiens waar pasiënte teen billike fooie mediese versorging in hulle huise kan kry.
Ons dienste lyk dus 'n bietjie anders as in die res van Suid-Afrika, maar dit is beskikbaar en dit werk.
Die naaste hospitaal en geneeshere is 40 km van Orania in Hopetown en dus baie bereikbaar in geval van nood.